CELEX: 62018TN0180
Language: hr
Date: 2018-03-12 00:00:00
Title: Predmet T-180/18: Tužba podnesena 12. ožujka 2018. – VJ protiv ESVD-a

7.5.2018   
            
            
               HR
            
            
               Službeni list Europske unije
            
            
               C 161/69
            
         Tužba podnesena 12. ožujka 2018. – VJ protiv ESVD-a
   (Predmet T-180/18)
   (2018/C 161/86)
   Jezik postupka: francuski
   
      Stranke
   
   
      Tužitelj: VJ (zastupnik: N. de Montigny, odvjetnik)
   
      Tuženik: Europska služba za vanjsko djelovanje (ESVD)
   
      Tužbeni zahtjev
   
   Tužitelj od Općeg suda zahtijeva da:
   utvrdi i presudi da se
   
               —
            
            
               poništava obračunski list koji mu je ESVD 22. lipnja 2017. poslao elektroničkom poštom kao i, po potrebi, platne liste putem kojih je plaćena ili će biti plaćena naknada za obrazovanje njegove djece;
            
         
               —
            
            
               tuženiku nalaže snošenje svih troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na prigovoru nezakonitosti u dijelu u kojem se pobijanom odlukom, napomenom od 15. travnja 2016. na kojoj se ona temelji i ESVD-ovim Smjernicama krši Pravilnik o osoblju i njegov Prilog X.
            
         
               2.
            
            
               Drugi tužbeni razlog, koji se temelji na nezakonitosti pojedinačne pobijane odluke. Taj se tužbeni razlog sastoji od pet dijelova.
               
                           —
                        
                        
                           Prvi dio, koji se temelji na povredi načelâ osiguranja, opravdanih očekivanja te pravne sigurnosti i na povredi načela dobre uprave, kao i tužiteljevih stečenih prava.
                        
                     
                           —
                        
                        
                           Drugi dio, koji se temelji na povredi ESVD-ovih obveza, na nepravilnostima, kao i na povredi načela pravne sigurnosti i tužiteljevih opravdanih očekivanja.
                        
                     
                           —
                        
                        
                           Treći dio, koji se temelji na povredi prava na obitelj i prava na obrazovanje.
                        
                     
                           —
                        
                        
                           Četvrti dio, koji se temelji na povredi načelâ jednakog postupanja i nediskriminacije.
                        
                     
                           —
                        
                        
                           Peti dio, koji se temelji na nepostojanju odvagivanja interesa i poštovanja načela proporcionalnosti usvojene mjere.